UURREN DA 


Episcopalis Consistorii Premisliensis r. |. 
Annus 1869. 
Nr. VII. 


Ad universum Venerabilem Clerum Dioecesanum. 

Nr. 21 

Ord. 

Litteris Circułaribus dd. 11. Maji a. c. N. 1015. significavimus Vobis, occasione con- 32. 
vocati in diem 8. Decembris a. e. oecumenici Concilii concessas esse a SSmo Dno No- Pd 
; x 5 A : ś È ur V. ero 

stro Pio P. IX. Indulgentias plenarias ad instar Jubilaei, lucrandas Romae a die 1. picecesano 
Junii a, c. alibi vero a die per Loci ordinarios statuenda, usque ad diem, quo: oecumenica litterae pasto- 
Synodus fuerit absoluta, Insimul vero secundum Mandatum Summi Pontificis ordina- ^*^ “0270 
vimus, ut inde a 1. Junii a. c. qualibet in Missa ab omnibus Sacerdotibus sumatur ora- rum a SS. 
tio de Spiritu s., praeterea vero ut in Ecclesia Cathedrali et in omnibus Ecclesiis Regu- Dno. PP. Pio 

: 3 A : : p : Sa ^» IX. Indulgen- 
larium, in quibus Missa Conventualis habetur, omni feria V. sacrificium de Spiritu sancto 


tiarum ad in- 
celebretur. star Jubilaei. 


Modo jam communicamus Vobiscum Ipsas Litteras Apostolicas dd. 11. Aprilis a. c. 
quibus praedictae. Indulgentiae Jubilaei indicuntur; quarum tenor est sequens: 


OMNIBVS. CHRISTIFIDELIBVS PRAESENTES. LITTERAS. INSPECTVRIS 


PIVS PP. IX. 


SALVTEM ET APOSTOLICAM BENEDICTIONEM, 


N emo certe ignorat, Oecumenicum Concilium a Nobis fuisse indictum in Basilica No- 
stra Vaticana die 8. futuri mensis Decembris Immaculatae, Sanctissimaeque Deiparae 
Virginis Mariae Conceptioni sacro inchoandum. Itaque hoc potissimum tempore nunquam 


9 
desistimus in humilitate. cordis Nostri ferventissimis precibus orare et obsecrare 
clementissimum luminum ef misericordiarum Patrem, a quo omne datum optimum, et 
omne donum perfectum descendit (1), ut mittat de caelis sedium suarum assistricem sa- 
pientiam, quae Nobiscum sit, et Nobiseum laboret, et sciamus quid acceptum sit apud 
eum (2). Et quo facilius Deus Nostris annuat votis, et inclinet aures suas ad preces No- 
stras, omnium Christifidelium religionem, ac pietatem excitare decrevimus, ut conjunctis 
Nobiscum precibus, Omnipotentis dexterae auxilium, caeleste lumen imploremus, quo in 
hoc Concilio ea omnia statuere valeamus, quae ad communem totius populi christiani 
salutem, utilitatemque, ac majorem catholicae Ecclesiae gloriam et felicitatem, ac pacem 
maxime pertinent. Et quoniam compertum est, gratiores Deo esse hominum preces si mun- 
do corde, hoc est animis ab omni scelere integris ad ipsum accedant, iccirco hac oc- 
casione caelestes Indulgentiarum thesauros dispensationi Nostrae commissos Apostolica 
liberalitate Christifidelibus reserare constituimus, ut inde ad veram poenitentiam incensi, 
et per Poenitentiae Sacramentum a peccatorum maculis expiati, ad Thronum Dei fiden- 
tius accedant, ejusque misericordiam consequantur, et gratiam in auxilio opportuno. 

Hoc Nos consilio Indulgentiam ad instar Jubilaei Catholico. Orbi denunciamus. 
Quamobrem de Omnipotentis Dei misericordia, ac Beatorum Petri et Pauli Apostolorum 
ejus auctoritate confisi „ex. illa ligandi, ac. solvendi. potestate, quam Nobis Dominus licet 
indignis contulit, universis ac singulis utriusque sexus Christifidelibus in alma Urbe 
Nostra degentibus, vel ad eam advenientibus, qui a die primo futuri mensis Junii usque 
ad diem, quo Oecumeniea Synodus a Nobis indicta fuerit absoluta, S. Joannis in Late- 
rano, Principis Apostolorum, et Sanetae Mariae Majoris Basilicas, vel earum aliquam 
bis visitaverint, ibique per aliquod temporis spatium pro omnium misere errantium con- 
versione, pro sanctissimae fidei propagatione, et pro catholicae Ecclesiae pace, tranquilli- 
tate, ac triumpho devote oraverint, et praeter consueta quatuor anni tempora tribus die- 
bus, etiam non. continuis, nempe quarta et sexta feria, et Sabbato jejunaverint, et intra 
commemoratum temporis spatium peccata sua confessi Sanctissimum Eucharistiae Sa- 
cramentum reverenter susceperint, et pauperibus aliquam eleemosynam, prout unicuique 
devotio suggeret, erogaverint, ceteris vero extra Urbem praedictam ubicumque degenti- 
bus, qui Ecclesias ab Ordinariis locorum, vel eorum vicariis, seu Officialibus, aut de 
illorum mandato, et ipsis deficientibus, per eos, qui ibi curam animarum exercent, post- 
quam ad illorum notitiam hae Nostrae Litterae pervenerint, designandas, vel earum ali- 
quam praefiniti temporis spatio bis visitaverint, aliaque recensita opera devote perege- 
rint, plenissimam omnium peccatorum suorum; remissionem et Indulgentiam, sicut in anno 
Jubilaei visitantibus certas Ecclesias intra, et extra Urbem praedictam concedi eonsue- 
vit, tenore praesentium misericorditer in Domino concedimus atque indulgemus, quae 
Indulgentia animabus etiam, quae Deo in caritate conjunetae ex hac vita migraverint, 
per modum suffragii applicari poterit. 


(1) S. Jac. c. 1. v. 17. 
(2). Sapient. cap. 9. v. 4. 10. 


3 


Concedimus etiam, ut navigantes, atqua iter agentes quum primum ad sua se do- 
micilia recepermt, operibus suprascriptis peractis, et bis visitata Ecclesia Cathedrali, vel 
Majori, vel propria Parochiali loci ipsorum domicilii eamdem Indulgentiam consequi possint, 
et valeant. Regularibus vero personis utriusque sexus etiam in claustris perpetuo degenti- 
bus, nec non aliis quibuscumque tam laicis, quam saecularibus, vel regularibus, itemque 
in carcere, aut captivitate existentibus, vel aliqua corporis infirmitate, seu alio quocumque 
impedimento detentis, qu! memorata opera, vel eorum aliqua praestare nequiverint, ut 
illa Confessarius ex actu approbatis a locorum Ordinariis in alia pietatis opera commu- 
tare, vel in aliud proximum tempus prorogare possit, eaque injungere, quae ipsi poeni- 
tentes efficere possint cum facultate etiam dispensandi super Communione cum pueris, 
qui nondum ad primam Communionem admissi fuerint, pariter concedimus atque indul- 
gemus. 

Insuper omnibus et singulis Christifidelibus Saecularibus et Regularibus cujusvis 
Ordinis et Instituti, etiam specialiter nominandi, licentiam concedimus, et facultatem, ut 
sibi ad hunc effectum eligere possint quemcumque Presbyterum Confessarium tam Sae- 
cularem, quam Regularem ex actu approbatis a locorum Ordinariis (qua facultate uti 
possint, etiam Moniales, Novitiae, aliaeque mulieres intra claustra degentes, dummodo 
Confessarius approbatus sit pro Monialibus), qui eos ab 'excommunicationis, suspensio- 
nis, aliisque ecclesiasticis sententiis, et censuris a jure vel ab homine quavis de causa 
latis vel inflictis praeter infra exceptas, necnon ab omnibus peccatis, excessibus, crimi- 
nibus et delictis quantumvis gravibus et enormibus, etiam locorum Ordinariis, sive No- 
bis, et Sedi Apostolicae speciali licet forma reservatis, et quorum absolutio alias quan- 
tumvis ampla non intelligeretur concessa, in foro conscientiae, et hac vice tantum ab- 
solvere, et liberare valeant; et insuper vota quaecumque etiam jurata, et Sedi Aposto- 
licae reservata (castitatis, religionis, ct obligationis, quae a tertio acceptata fuerit, seu 
in quibus agatur de praejudicio tertii semper exceptis, quatenus ea vota sint perfecta 
et absoluta, nec non poenalibus, quae preservativa a peccatis nuncupantur, nisi commu- 
tatio futura judicetur ejusmodi, ut non minus a peccato committendo refraenet, quam 
prior voti materia) in alia pia et salutaria opera dispensando commutare, injuncta ta- 
men eis, et eorum cuilibet in supradictis omnibus poenitentia salutari, aliisque ejusdem 
Confessarii arbitrio injungendis. 

Concedimus insuper facultatem dispensandi super irregularitate ex violatione Cen- 
surarum contracta, quatenus ad forum externum non sit deducta, vel de facili deducenda. 
Non intendimus autem per praesentes super alia quavis irregularitate sive ex delicto, ex 
defectu, vel publica, vel occulta, aut nota, aliaque incapacitate, aut inhabilitate quoquomodo 
contracta dispensare, vel aliquam facultatem tribuere super praemissis dispensandi, seu 
habilitandi, et in pristinum statum restituendi, etiam in foro conscientiae, neque etiam 
derogare Constitutioni cum appositis declarationibus editae a. fel. rec. Benedicto XIV. 
Praedecessore Nostro „Sacramentum | Poenitentiae" quoad inhabilitatem absolvendi com- 
plicem, et quoad obligationem denunciationis, neque easdem praesentes iis, qui a Nobis 

et ab Apostolica Sede, vel aliquo Praelato, seu Judice Ecclesiastico nominatim excommuni - 
cati, suspensi, interdicti, seu alias in sententias, et censuras incidisse declarati, vel pu- 
blice denunciati fuerint, nisi intra tempus praefinitum | satisfecerint, aut cum partibus 
concordaverint nullomodo suffragari posse aut debere. Quod si intra praefinitum termi- 
num judicio Confessarii satisfacere non potuerint, absolvi posse concedimus in foro con- 
scientiae ad effectum dumtaxat assequendi Indulgentias Jubilaei, injuneta obligatione 
satisfaciendi statim ac poterunt. 

Quapropter in virtute sanctae obedientiae tenore praesentium. districte praecipimus, 
atque mandamus omnibus, et quibuscumque Ordinariis locorum. ubicumque existentibus, 
eorumque Vicariis et Officialibus, vel ipsis deficientibus, illis, qui curam animarum ezer- 
cent, ut cum praesentium Litterarum transumpta , aut exempla etiam impressa accepe- 
rint, illa, ubi primum pro temporum ac locorum ratione satius in Domino censuerint 
per suas Iucelesias ac Dioeceses, Provincias, Civitates, Oppida, Terras, et loca publi- 
cent, vel publicari faciant, populisque etiam Verbi Dei praedicatione, quoad fieri possit, 
rite praeparatis, Ecclesiam, seu Ecclesias. visitandas pro praesenti Jubilaeo designent. 

Non obstantibus Constitutionibus, et Ordinationibus Apostolicis, praesertim quibus 
facultas absolvendi in certis tune expressis casibus ita Romano Pontifici pro tempore 


existenti reservatur, ut nec etiam similes. vel dissimiles Indulgentiarum, et facultatum 
huiusmodi concessiones, nisi de illis expressa mentio, aut specialis derogatio fiat, cui- 


quam suffragari possint, nec non regula de non concedendis Indulgentiis ad instar, ac 
quorumcumque Ordinum, et Congregationum, sive Institutorum etiam juramento, confir- 
matione Apostolica, vel quavis firmitate alia roboratis, statutis et consuetudinibus, pri- 
vilegiis quoque indultis, et Litteris Apostolicis eisdem Ordinibus, Congregationibus, et 
Institutis, illorumque personis quomodolibet concessis, approbatis, et innovatis, quibus 
omnibus et singulis etiamsi de illis, eorumque totis tenoribus, specialis, specifica, ex- 
pressa et individua, non autem per clausulas generales idem importantes, mentio, seu 
alia quaevis expressio habenda, aut alia aliqua exquisita forma ad hoc servanda foret, 
illorum tenores praesentibus pro sufficienter expressis, ac formam in iis traditam pro 
servata habentes, hac vice specialiter, nominatim, et expresse ad effectum praemisso- 
rum, derogamus, ceterisque contrariis quibuscumque. 

Praecipimus autem, a commemorato die primo Junii usque ad diem, quo Oecume- 
nica Synodus finem habuerit, ab omnibus universi catholici Orbis utriusque Cleri Sa- 
cerdotibus quotidie addi in Missa orationem de Spiritu Sancto, deque eodem Sancto Spi- 
ritu divinum, praeter consuetam Missam Conventualem, Sacrificium fieri in omnibus 
hujus Urbis Patriarchalibus, aliisque Basilicis, et Collegialibus Ecclesiis, nec non in 
cunctis totius orbis Cathedralibus et Collegiatis Ecclesiis ab earum Canonicis, atque etiam 
in singulis cujusque Religiosae Familiae Ecclesiis Regularium, qui Conventualem Mis- 
sam celebrare tenentur, feria quaque quinta, qua festum duplex primae et secundae clas- 


sis non agatur, quin tamen haec de Spiritu Sancto Missa ullam habeat applicationis 
obligationem. 

Lt autem praesentes Nostrae, quae ad singula loca deferri non possunt, ad omnium 
notitiam facilius deveniant, volumus, ut praesentium transumptis, vel exemplis etiam im- 
pressis manu alicujus Notarii publici subscriptis, et sigillo personae in dignitate eccle- 
siastica constitutae munitis, ubicumque locorum, et gentium cadem prorsus fides habe- 
atur, quae haberetur ipsis praesentibus, si forent exhibitae vel ostensae. 

Datum Romae apud Sanctum Petrum sub Annulo Piscatoris die 11. Aprilis Anno 1869. 

Pontificatus Nostri Anno Vicesimotertio. 


N. Card. Paracciani Clarelli. 


Adjungimus porro Litteras Nostras pastorales idiomate polonico ad populum fide- 
lem Dioceseos Nostrae sub hodierno editas, quibus Indulgentiae Jubilaei publicantur, 
initium Jubilaei in tota Nostra Dioecesi in diem 15. Augusti a. c. praefigitur, et con- 
ditiones lucrandarum Indulgentiarum explicantur. 

E tenore Litterarum Apostolicarum aeque ac Nostrarum Litterarum  Pastoralium 
intelligetis, quaenam sint conditiones ad luerifaciendam plenariam Indulgentiam a SSmo 
Dno Nstro praescriptae, et quantum Vobis incumbat officium, populum fidelem ad eam 
lucrandam rite praeparandi; item cognoscetis, quam ampla Vobis concessa sit potestas 
in fidelium reconciliatione. 


Hic sequentia tantum adjungimus: 


I. Quoad designandas Ecclesias, ad lucrandam Jubilaei Indulgentiam visitandas. 


In urbibus, ubi plures adsunt Ecclesiae, Curatus praeter Ecclesiam parochialem, 
alteram Ecclesiam catholicam lucrando Jubilaeo visitandum designabit et populo indicabit. 
Ubi praeter Ecclesiam latinam adest Ecclesia ritus rutheno - catholici, Curatus latinus 
cum rutheno Curato amice conveniet, suamque Ecclesiam pro fidelibus rutheno - catho- 
licis qua stationalem offerendo reciprocam ab illo humanitatem pro fidelibus sui ritus 
expetat. In locis vero, ubi praeter parochialem nulla adest Ecclesia, bina visitatio Ec- 
clesiae parochialis. sufficit. 


Il. Quoad concessam Confessariis approbatis potestatem absolvendi ab omnibus pecca- 
tis et censuris ecclesiasticis, atque vota dispensando commutandi. 


1. Cum praedictae facultates ad Jubilaei consecutionem sint directae, hine exer- 
ceri tantum possunt circa eos poenitentes, qui cum intentione luerandi Indulgentias sa- 
cramentalem Confessionem faciunt. (Benedictus PP. XIV. in Litt. Apost. „Inter praete- 
ritos" $. 62.) Et qui semel horum favorum particeps factus est prima vice, qua Jubi- 
laeum consecutus fuit, iterum eorum particeps fieri non potest, si post primam Jubilaei 
acquisitionem iterum in censuras incurrerit, aut casus reservatos commiserit, vel novae 
votorum commutationis indigeat. (l. c. $. 85.) 


2. Praedictis facultatibus uti licet tantum in actu sacramentalis confessionis. 
(1. c. $. 63) 

3. Vota licet dispensando commutare, quare potest quidem locum habere moderata 
quaedam inaequalitas inter votum commutandum et subrogata eidem pia opera; ast 
inaequalitas haec non debet esse nimia et exorbitans, quum principale sit commutatio, 
dispensatio vero nonnisi aecessorium. (l. c. 8. 45.) 

4. Facultas dispensandi ab irregularitate restringitur unice ad irregularitatem ex 
violatione censurarum contractam, et quidem solummodo, si est occulta. 

5. A quibus vero peccatis, et censuris absolvere, et quae vota commutare Confes- 
sarius etiam tempore Jubilaei non valeat, in Litteris Apostolicis clare expressum habetur. 
Hie loci id unice observamus: ad vota poenalia, seu praeservativa a peccatis, quorum 
eommutatio Confessario intendicitur, nisi commutatio futura sit ejusmodi, ut non minus 
a peccato committendo refroenet, quam prior voti materia , pertinere quoque vota tota- 
lis abstinentiae a cremato vel moderati ejusdem usus ad exiguam quantitatem determi- 
nati; et quum commutatio horum votorum in alia, quae aeque ac illa a peccato ebri- 
etatis praeservent, vix ac ne vix quidem sinesalutis periculo fieri poterit: ideo non licebit 
confessarii vota abstinentiae a cremato relaxare sive dispensando commutare, ne forte 
ansa prebeatur peccandi liberius. 


il. Quoad devotionis ordinem, et convenientem populi fidelis institutionem. 


1. Dominica Festum Assumptionis B. M. V. antecendente, i. c. Dominica 12a post 
Pentecosten et 2a Augusti parochiarum Rectores populo fideli ad devotionem parochia- 
lem congregato Jubilaeum die 15. Augusti in festo Assumptionis B. M. V. inchoan- 
dum annuntiabunt, et Litteras Nostras pastorales eidem perlegent. 

Pridie inchoandi Jubilaei post solis occasum omnes Ecclesiae campanae per unum 
horae quadrantem pulsabuntur. In ipso vero Assumptionis B. M. V. festo, quo Jubilae- 
um incipit, dato signo omnibus campanis pro Missa parochiali, Rector Ecclesiae Sanc- 
tissimo in ostensorio exposito, in infimo gradu altari genuflectens hymnum „Veni Cre- 
ator” intonabit, eoque decantato versiculos et orationem de Spiritus. dicet. Dein can- 
tabitur Missa solemnis de festo. Inter Missam dicetur concio conveniens. 

Finita Missa Celebrans praescriptis precibus pro Papa et pro oppressis Catholicis 
in Polonia praemittet Antiphonam, versiculos et orationem de Spiritu s., ut infra po- 
nuntur. Postea decantabit hymnum „Przed oczy Twoje” etconsuetas supplicationes. 
Processione cum Sanctissimo Sacramento intra vel extra Ecclesiam devotio concludetur. 

2. Oratio de Spiritu s. sicut in qualibet Missa sumenda est, ita etiam in qualibet 
devotione parochiali ante preces pro Papa et pro Catholicis Poloniae cum populo di- 
cenda erit. 

3. Conciones habeantur devotioni Jubilaei congruentes. Primis tribus Dominicis 
post festum Assumptionis B. M. V. sermo instituatur de eo: quid sint Indulgentiae? et 

speciatim Indulgentiae Jubilaei vel ad instar Jubilaei? porro: Ecclesiam habere pote- 
statem concedendi Indulgentias, easque fidelibus valde esse salutares, animabus quoque 
in purgatoris patientibus per modum suffragii adplicari posse.  Conditiones item ad 
lucrandas praesentes Jubilaei Indulgentias praescriptae diligenter explanentur. Ceterum 
tum in concionibus quam catechesibus doctrina de Sacramento poenitentiae ejusque con- 
ditionibus accurate exponatur. Non praetermittenda quoque erit expositio doctrinae de 
infallibilitate Magisterii in Ecclesia Christi sive in Concilio congregati, sive per orbem 
dispersi; hujusque infallibilitatis necessitate. 

4. Oneramus etiam conscientiam Catechetarum circa c. r. Gymnasia et Scholas 
Nationales, ut commissam sibi juventutem, item Capellanorum penes publicos carceres, 
ut spirituali curae suae conereditos debite ad indulgentias praeparent, et ratione ope- 
rum eisdem injungendorum ‘juxta praescriptum Litterarum Apostolicarum procedant. 

Agite igitur, Fratres Dilectissimi! ut vos qua fideles ministros Christi et dispen- 
satores mysteriorum Dei exhibeatis. Larga vobis aperitur messis; non recusate labo- 
rem. Insudate in docendo et excipiendis fidelium confessionibus, atque clavium potesta- 
te in spiritu Ecclesiae ad poenitentium salutem utamini.  Esurientibus frangite panem, 
vulnera conscientiae sanate, infirmitatibus compatiamini, peccatoribus jannam misericor- 
diae aperite. Labori vero jungite orationem, ut et labor vester fiut fructuosus, et vos 
Ipsi sanctificemini, atque pietatis ac laboris mercedem reportetis. 


Módlmy sie o pomoc i światło z Niebios dla Ojeów sw. Soboru. 


Antyfona. 
Przybądź Duchu święty, racz napelnić serca Twoich wiernych, i Twojej Miłości ogień w kich 
racz zapalić, któryś przez rozmaitość języków wszystkie narody w jedność wiary zgromadził. 
V. Wypuść Ducha Twego, a będą stworzone; 
R. A odnowisz oblicze ziemi. 
Módlmy się 
Boże! którys serca wiernych przez oświecenie Ducha św. nauczyć raczył, daj nam w tymże 
Duchu prawdę miłować, i z jego pociechy zawsze się weselió. Przez Pana naszego Jezusa Chry- 
stusa, który z Tobą żyje i króluje w jedności tegoż Ducha świętego, Bóg na wieki wieków. Amen. 


Premisliae die 1. Julii 1869. 


Antonius Josephus 
Episcopus. 


; A. Consistorio Episcopali r. |. 
Premisliae die 29. Maji 1869. 


Ignatius Łobos 
Caneellarius. 


Typis A. Lévay Premisliac. 

